कार्डिनल ने जेनित के पत्रकारों से ख्रीस्तीय एकता प्रार्थना सभा पर प्रकाश डाला। उन्होंने कहा, “मैं सर्वप्रथम कहना चाहूंगा कि वहाँ विभिन्न कलीसियाओं के धर्मगुरूओं एवं प्रतिनिधियों के बीच एकता दिखाई पड़ी। यह एकता तब एक हकीकत बन गयी थी जब सभी धर्मगुरू एक ही बस में सवार थे और लोग “एकता, एकता” का नारा लगा रहे थे।” उन्होंने कहा कि उन्हें ऐसा महसूस हुआ, मानो कि वे सभी संत पेत्रुस की नाव पर सवार थे। उन्होंने कहा कि यह सभा अपने आपमें ही एक संदेश है, पूरे विश्व के लिए और खासकर, उन विश्वासियों के लिए जो पीड़ित हैं। उन्होंने विश्वासियों से कहा, “हम आपके करीब हैं हम आपकी चिंता करते हैं। हम सभी आपकी सेवा में हैं।”